Invitație de Presă la cel mai mare eveniment de design floral din acest an din București: Luxury Wedding Design, Masterclass Flori cu Fitze Academy

|  |  |
| --- | --- |
|

|  |
| --- |
| Sărbătoarea florilor românești și internaționale – Cel mai mare eveniment de design floral din acest an din București, Luxury Wedding Design, Masterclass **Flori cu Fitze Academy, își deschide porțile pentru presă și publicul larg duminică 11 august, între orele 17:00 și 20:00. Vă invităm la Palatul Noblesse din București, pe Strada Sfinților nr. 7**, pentru a descoperi trendurile în materie de aranjamente florale și buchete la nunți și evenimente private pentru 2020 și 2021. Aranjamentele expuse vor fi realizate de către **Timo Bolte, designer german de top, ce lucrează pentru vedetele de la Hollywood**, de către **Alina Neacșa, unul din cei mai apreciați designeri florali din România** și de către participanți la cea de-a treia ediție a cursului Masterclass. Palatul Noblesse, de-obicei închis publicului general, va reprezenta decorul perfect pentru ședințe foto și video de excepție, cu design-urile florale ce se vor purta mai mulți ani de acum înainte. Intrarea este liberă.  |

 |

|  |  |
| --- | --- |
|

|  |
| --- |
|  |

 |

|  |  |
| --- | --- |
|

|  |
| --- |
| **Luxury Wedding Design – Capitala mondială a trendurilor în domeniul floral**Mii de flori românești și internaționale vor fi folosite cu îndemânare pentru a realiza aranjamentele florale expuse. Arcada de la intrare va întâmpina musafirii de la Palat cu un design unic pentru România, format din peste 1.000 de trandafiri și hortensii roșii. În total, **vor fi șapte zone de expoziție florală, în camerele Palatului Noblesse și pe holuri. Veți descoperi în fiecare cameră câte un design diferit, conceput de Timo Bolte și Alina Neacșa**. Tavan de flori, arcadă, structuri de flori – acestea sunt doar câteva din lucrările ce vor fi expuse la Luxury Wedding Design.  **Designer internațional pentru prima oară în România – Timo Bolte**La expoziția Luxury Wedding Design va fi prezent Timo Bolte ([www.TimoBolte.com](http://www.timobolte.com/)), designer german de top ce locuiește de mai mulți ani la Londra. El se va afla pentru prima oară în România și va lucra, alături de cursanți, aranjamentele florale expuse. Timo a realizat lucrări pentru vedete internaționale, printre care **Nicole Kidman, Robbie Williams, Elton John sau Tom Cruise**, pentru oligarhi din Rusia și la evenimentele prințeselor răsfățate din țările arabe. A realizat aranjamente florale și la nunți în India, China, Maroc și în Europa. Este o prezență constantă în cele mai mari reviste internaționale de profil, fiind invitat la evenimente de tip ”Fashion Week” în Moscova, Beijing sau Shanghai. Participarea la Luxury Wedding Design reprezintă ocazia de a discuta în exclusivitate cu Timo Bolte despre trendurile în domeniul floral la nivel mondial.  **Locație de excepție – Palatul Noblesse, bijuterie arhitectonică construită în 1881**Gazda expoziției va fi Palatul Noblesse ([https://palatulnoblesse.ro/](https://floricufitze.us15.list-manage.com/track/click?u=4880faf18514d20f976c026df&id=05976bdbab&e=6712979d49)) din București, situat în zona Piața Rosetti, pe Strada Sfinților. De o frumusețe incontestabilă, Palatul a fost construit de faimosul arhitect Alexandru Săvescu, cel ce a realizat planurile și pentru Muzeul Național de Istorie a României. Palatul este încadrat ca monument istoric. În perioada comunistă, aici și-a desfășurat activitatea Clubul Pionierilor și Șoimilor Patriei Sector 2. În anul 2014, Palatul a fost restaurat printr-o investiție de peste două milioane de euro, iar acum a devenit una din cele mai căutate locații pentru evenimente premium din România. **Luxury Wedding Design este ocazia rară de a vizita palatul și de a realiza fotografii și înregistrări video având ca decor aranjamente din mii de flori.**  **Camera florilor românești**Expoziția Luxury Wedding Design va demonstra că florile crescute în România, de producători locali, sunt la același nivel calitativ cu florile de import. **Una din camerele Palatului Noblesse va fi decorată cu un aranjament floral complex, suspendat din tavan, realizat de Timo Bolte și Alina Neacșa exclusiv din flori românești**: trandafiri, lisianthus românesc (eustoma) și dalii. Veți putea afla informații inedite despre crescătorii români de flori, despre țările în care se vând florile românești, sezon, prețuri și soiuri. Va fi un mix între stilul internațional eclectic al palatului și aranjamentele din flori românești.  **Alina Neacșa, creatoarea cursurilor Masterclass**Alina Neacșa, creatoarea brandurilor Flori cu Fitze și Flori cu Fitze Academy, este unul dintre cei mai apreciați specialiști români în aranjamente florale, având o experiență de 13 ani în domeniul organizării de evenimente premium. Alina este autoarea mai multor premiere pentru piața floristică din România. A fost prima care a lansat un workshop intensiv pentru începători și nu numai, format dintr-un modul educațional de două zile, ce cuprinde toți pașii și toate tehnicile de care un nou florist are nevoie. Tot ea lansat primul curs Master Class din Romania. Alina este autor de articole în domeniul floral, editorialist permanent al publicației Grădina mea de Vis și prezență constantă în presa națională și internațională. A publicat zeci de articole pe teme de floristică și design floral în revista lunară Grădina mea de Vis.  * **Ce:** Expozția ”Luxury Wedding Design” - Masterclass Flori cu Fitze
* **Când:** 11 august 2019, de la 17:00 la 20:00
* **Unde:** Palatul Noblesse – Lifestyle Palace
* **Cum:** Intrarea gratuită
 |

 |